Den Vest-Sjællandske Avis, 1819-12-14
Skibe, i Følge en Beretning af 19de September d. A. ere kun 250 Skibe afseilede derfra i Aar med Varer; ogsaa der ligge overmaade store Qvantiteter af Kornvarer i Behold; mange af Eierne til disse Forraad vare villige til at sælge dem for en billig Priis; men de fandt ingen Afsætning; Høsten har i Aar i det indre Rusland været meget overflødig, hvorfore det er rimeligt at Kornvarerne ville endnu falde dybere til Foraaret; Handelens Aftagelse i Aar i denne Kant af det Russiske Rige, var ikke grundet i Mangel paa Varer, eller i Produkternes Formindskelse, thi Vare forraadet var den anførte 19de September d. A. saa stort i denne Stad, at der laae Varer opdyngede til at fragte 150 Skibe med, men allene i Mangel paa Afsætning. Handelens Tilvært i denne Havn, er imidlertid overordentlig imod i ældre Tider, som er en Følge af Jndlandets bedre Opdyrkning; for et Par Aar siden blev de udførte Varers Værdie anslaget til 187 Millioner Rubler. - Handelen paa Østersøen voxer til i samme Forhold, siden Rusland er ved Erobringen af Finnland kommen i Besiddelse af et Kornland til, saa er det endnu blevet saameget mere Herre over Kornhandelen og udøver derved en skadelig Jndflydelse paa den Svenske Cours. Rigas Handel er i et overordentlig Sving. J 1818 ankom 1385 Skibe til, og afseilede 1401 Skib fra denne store Handelsstad, for en stor Deel er den Russiske Handel paa Østersøen endnu stedse meere passiv end activ undtagen paa Finland. Da Tilgangen til Hovedstaden er giennem den Finnske Bugt, og denne, som Sæde for den Russiske Overdaadighed (thi det Russiske Fol i de indre Egne af Riget er endnu tarveligt og bruger kun faae udenlandske Varer) trækker mange Luxus Artikler til sig, saa formindsker Jndførselen af disse meget den Fordeel som den stærke Udførsel ellers vilde forskaffe, endnu i de sidste Aaringer bleve, forudenen Mængde af Colonievarer, store Qvantiteter af Bomulda- og Silketøier og af Klæde, indførte i denne Stad; de Russiske Fabrikers Tilvært vil imidlertid efterhaanden gjøre disse Jndførsels=Artikler stedse mere overflødige. Virkningen af Ruslands Fremskridt i indvortes Velstand, viser sig ogsaa i Hovedstadens Pragt, og en Reisende, som i Aar har besøgt Petersborg, og kan sammenligne dens nærværende Tilstand med som den var for nogle Aar siden, har yttret for Redacteuren af dette Blad, sin Forundring over denne Hovedstads overordentlige Forskiønnelse i de sidste Aar; to Dampbaade gaae uafladelig frem og tilbage imellem Petersborg og Kronstad og giøre god Tieneste. Men den Amerikanske Speculation med at afsætte Dampbaaden Savannah i Rusland slog ikke ind man fandt den for stor og for kostbar til at bruge den, som et Mellemrigs Transportskib, og til et Handelsskib paa Oceanet ere Dampskibene endnu ikke saa tjenlige, da baade Brændselsmaterialiet indtager for megen Plads, og da de tillige maae have Plads til at rumme en fuld Takkelage, naar Storm og høi Søegang forbyder dem at betiene sig af Dampmaskinen, Dampskibene synes blot at være hensigtsmæssige til Flod og Kystfart, saaledes var det i det mindste bemeldte Reisers Dom, som selv havde seet Savannah da han var i Rusland, og er en kyndig Søemand. – Den Russiske Handels Hovedpunkter paa Rigets vestlige Grændser ere Varschau og Kiov; Hvormeget den største af disse to Stæder svinger sig i Veiret er allerede omtalt i dette Blad; den Kiovske aarlige Messe (et Slags Snapsting) vinder ogsaa Anseelse. Kiøbmænd fra alle Kanter strømme dertil, endog Tyrkiske indfinde sig der med deres Varer, i en Tid af faa Dage kunne Byens Jndvaanere indtage over 70000 Rubler allene i Logiepenge. – Een af de vigtigste Forandringer, i Henseende til Handelen det indre af Rusland, er den store aarlige Messes Forlæggelse fra Makariev til Nischnei Novgorod; man har anslaget Værdien af de Varer, som i Aar bleve bragte dertil, til 139 Millioner Rubler, og den ved Omsætningen erhvervede Profit til 7 Millioner Rubler; Tilstrømningen af Mennesker var ogsaa stærkere i Aar end i Fior, desuagtet klagede man over, at Afsætningen ikke var saa stor, som man skulde have ventet det; Veiret var saa slet, Markedet var overfyldt med Varer, især med Viine og Thee, som derfore faldt meget i Prisen. Der vare bragte saamange Meubler dertil fra Petersborg og Moskau, at en tredie Part af dem ikke kunde blive solgte. – Tydskerne klage meget over, at Jndførselen af deres Lærred er forbudt i Rusland. – Ruslands anseeligste Handel er paa det sorte Hav, især saalænge Kornvarerne holde sig i Prisen; Aarene 1817 og 18 vare sande Guldminer, for dette Rige; de store Floder, som udgyde sig i dette Hav, og som giennemvandre Landets frugtbareste Provindser, give Handelen Overvægten paa denne Kant, og da Tilgangen til den staaer i Tyrkiets Magt. saa maae Rusland altid holde sig i en imponerende Stilling mod dette Rige. Keiseren havde ved et Manifest af 28de April 1817 erklæret den berømte Handetsstad Odessa for en Friehavn, men med den Bestemmelse, at Aabningen deraf skulde først finde Sted, naar de fornødne Forberedelser dertil vare gjorte, disse ere nu tilendebragte, og ved en befaling af 4de Juli d. A. fandt Aabningen Sted den 15de August under store Høitideligheder. Den 2den Juni d. A. laae derpaa engang 100 Skibe for at lade Kornvarer. Der er ingen Tvivl paa, at denne Handelstad vil i Tiden hæve sig til en overordentlig Høide, allene Constantinopels Forsynelse med Kornvarer er aarlig en vigtig Gienstand for dens Handel. – Af Ruslands Asiatiske Handel har den paa det Caspiske Hav over Astra chan altid været anseelig; den maae blive det endnu mere ved de Handelsfordeele, som det har betinget sig i den sidste Fred med Persien; de Russiske Blade anmelde, at der i April d. A. blev udført Varer fra Astrachan for 700000 Rubler, og indført af udenlandske for 163400 Rubler. – Handelen over Astrachan er endnu en Vandhandel, da den drives paa Volgafloden og det Caspiske Hav, men Ruslands øvrige Asiatiske Handel er en Landhandel og drives med Caravaner over Ørenburg paa Buchhariet og i det indre af Tartariet, og deels paa det af de mistænkelige Chinesere anviste bestemte Ombytnings-Sted Kiarcha. Nye Efterretninger om denne Handels Gang og Fordele har man ikke; Regieringen lader ikke meget bekiendtgjøre derom, men det er bekiendt fra ældre Tider af, at den hører til Rigets fordeelagtigste; i det Jndre af Asien er det ogsaa at den Russiske Konstflids Producter finde den bedste Afsætning; at Handels Forbindelserne med Buchhariet ere i fuld Gang sees bedst af, at en Buchharisk Gesandt har nyelig viist sig ved Hoffet i Petersborg. Den Chinesiske Handels Fordeelagtighed og Siberiens svage Folkemængde har bevæget den Russiske Regiering til stedse at gientage en klog Passivitet mod Hoffet i Peking, og at oppebie roeligt den Tidspunkt, da de indvortes Dynastie Kampe i China komme til Moedenhed for at sætte det Russiske Rige i en fordeelagtiger Stilling mod det Chinesiske; den Mængde Caravan Thee, som i Aar blev falbudet paa Messen i Nisschney Novgorod riiser imidlrtid denne Handels Udbredelse; Rusland, var i sit Peltsværk en fordeelagtig og søgt Handels Artikel at bringe til Bytte. Folkemængden og Culturen stiger selv i det for Polarkulden aabentstaaende Siberien, selv Dampbaadene ere blevne indførte paa dets Floder. Hr. Wesevolovsky er riig Biergværks Besidder i dette Land, har ladet to Dampbaade bygge paa Kamafloden, hvormed han fra Permien af har foretaget sig hurtige Seilladser til Casan. Landeveie banes igiennem Siberiens Ørkener fra Ochotsk og Kamschatka til det Europæiske Ruslands Grændser; til Ophielpelse og Reguleringen af Handelen i disse fjorne Egne tog Regieringen ved en Forordning af 28. Mai 1818 nye Bestemmelser; Jndførselen af alle udenlandske Luxus Artikler blev forbudt med Strenghed. J Sommeren af 1818 havde blot et Engelsk og to Americanske Skibe indfundet sig i Havnen Petropavlovsk paa Kamtschatka, det første kom fra Calcutta, af de andre kom et fra Chili og eet fra Manilla. Naar Amerikanerne faae deres Anlæg i Stand ved Columbia-Floden, saa vil deres Handel paa Kamschatka tiltage meget. Det lykkes den nærværende Gouverneur paa Kamschatka Capitain Ricord at indføre Havedyrkningen der med Held, altsaa ogsaa i denne Udkant af det Russiske Rige, stiger Culturen.